CELEX: 32004R0737
Language: da
Date: 2004-04-21 00:00:00
Title: Kommissionens forordning (EF) nr. 737/2004 af 21. april 2004 om ændring af mængderne af leveringsforpligtelser for rørsukker, der importeres i henhold til AVS-protokollen og aftalen med Indien i leveringsperioden 2003/04

Avis juridique important

|

32004R0737

Kommissionens forordning (EF) nr. 737/2004 af 21. april 2004 om ændring af mængderne af leveringsforpligtelser for rørsukker, der importeres i henhold til AVS-protokollen og aftalen med Indien i leveringsperioden 2003/04  

EU-Tidende nr. L 116 af 22/04/2004 s. 0003 - 0004

Kommissionens forordning (EF) nr. 737/2004af 21. april 2004om ændring af mængderne af leveringsforpligtelser for rørsukker, der importeres i henhold til AVS-protokollen og aftalen med Indien i leveringsperioden 2003/04KOMMISSIONEN FOR DE EUROPÆISKE FÆLLESSKABER HAR -under henvisning til traktaten om oprettelse af Det Europæiske Fællesskab,under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker(1),under henvisning til Kommissionens forordning (EF) nr. 1159/2003 af 30. juni 2003 om gennemførelsesbestemmelser for produktionsårene 2003/04, 2004/05 og 2005/06 for indførsel af rørsukker i forbindelse med visse toldkontingenter og præferenceaftaler og om ændring af forordning (EF) nr. 1464/95 og (EF) nr. 779/96(2), særlig artikel 9, stk. 2, ogud fra følgende betragtninger:(1) Ved Kommissionens forordning (EF) 443/2004(3) fastsættes mængderne af leveringsforpligtelser for rørsukker, der importeres i henhold til AVS-protokollen og aftalen med Indien i leveringsperioden 2003/04.(2) Det Forenede Kongerige har som følge af en administrativ fejl i registreringen af ansøgninger om importlicens vedrørende Zimbabwe anmodet om en overførsel af landets leveringsforpligtelser mellem leveringsperioderne 2003/04 og 2004/05. Som følge af fejlen er der udstedt licenser for 6858,11 tons for meget i forhold til den leveringsforpligtelse, der er fastsat for Zimbabwe for leveringsperioden 2003/04.(3) Da en overførsel af 6858,11 tons af Zimbabwes leveringsforpligtelser for leveringsperioden 2004/05 til den tilsvarende mængde for leveringsperioden 2003/04 ikke medfører nogen forstyrrelse af den forsyningsordning, der er fastsat i artikel 39 i forordning (EF) nr. 1260/2001, bør mængden af den leveringsforpligtelse, der er fastsat for Zimbabwe for leveringsperioden 2003/04, ændres.(4) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker -UDSTEDT FØLGENDE FORORDNING:Artikel 1Mængderne af de leveringsforpligtelser ved import med oprindelse i lande, der har undertegnet AVS-protokollen og aftalen med Indien, af produkter henhørende under KN-kode 1701 udtrykt i hvidt sukker for leveringsperioden 2003/04, der er fastsat i forordning (EF) nr. 443/2004, ændres som angivet i bilaget til nærværende forordning.Artikel 2Denne forordning træder i kraft på dagen for offentliggørelsen i Den Europæiske Unions Tidende.Denne forordning er bindende i alle enkeltheder og gælder umiddelbart i hver medlemsstat.Udfærdiget i Bruxelles, den 21. april 2004.På Kommissionens vegneFranz FischlerMedlem af Kommissionen(1) EFT L 178 af 30.6.2001, s. 1. Senest ændret ved Kommissionens forordning (EF) nr. 39/2004 (EUT L 6 af 10.1.2004, s. 2).(2) EUT L 162 af 1.7.2003, s. 25.(3) EUT L 72 af 11.3.2004, s. 52.BILAGMængderne af leveringsforpligtelser ved import af præferencesukker med oprindelse i lande, der har undertegnet AVS-protokollen og aftalen med Indien, for leveringsperioden 2003/04 udtrykt i tons hvidt sukker>TABELPOSITION>